નવી દિલ્હીઃ સસ્તુ ઘર ખરીદવાનું તમારૂ સ્વપ્ન હવે મોંઘુ થઈ શકે છે. ભારતીય રિઝર્વ બેંક એટલે કે આરબીઆઈએ ચેતવણી આપી છે કે બેંક જો બેડ લોનની વધતી સમસ્યાને પહોંચી વળવા માટે નિયમોને કડક ન બનાવી શકે તો તે એફોર્ડેબલ હાઉસિંગ સ્કીમ અંતર્ગત ઓછી રકમની લોનને મોંઘી બનાવી શકે છે. તો આ સાથે જ ઘર ખરીદનારા લોકોને ઘર માટે વધારે પૈસા ચૂકવવા માટે મજબૂર કરી શકે છે. આરબીઆઈએ જણાવ્યું છે કે તે 2 લાખ રૂપિયા સુધીની લોન વાળા સેગમેન્ટ પર નજર રાખી રહી છે અને જરૂર પડ્યે લોન ટુ વેલ્યુ રેશિયો અથવા બેંકો માટે રિસ્ક વેટેજ વધારવા માટે કહી શકે છે.